เค็นโตะ มิยาอูระ

เค็นโตะ มิยาอูระ () เป็นนักวอลเลย์บอลชาย สัญชาติญี่ปุ่น จากจังหวัดคูมาโมโตะ บนเกาะคีวชู ปัจจุบันเขากำลังเป็นนักวอลเลย์บอลกึ่งอาชีพอยู่ใน ปลุสลีกา ให้แก่สโมสรสตอล นิซ่า นอกจากนี้เขายังเคยรับหน้าที่กัปตันทีมวอลเลย์บอลชายทีมชาติญี่ปุ่น รุ่นอายุไม่เกิน 19 ปี และทีมวอลเลย์บอลของมหาวิทยาลัยวาเซดะ

**อาชีพวอลเลย์บอล**

**ประถมศึกษา**
เค็นโตะเริ่มต้นเล่นวอลเลย์บอลตอนเรียนอยู่ชั้นประถมศึกษาปีที่ 2 แต่ในขณะนั้นเขามีรูปร่างที่ผอม และขาดพละกำลัง ทำให้เขาได้รับโอกาสลงเล่นในชั้นปีที่ 4 ในฐานะผู้เล่นตัวสำรอง นอกจากนี้เค็นโตะยังถูกบอกอีกว่า "เขาไม่ใช่เอซหรอก"

**มัธยมศึกษา**
เค็นโตะได้รับการชักชวนให้มาร่วมสโมสรวอลเลย์บอลระดับยุวชนที่เปิดขึ้นใหม่ ของ鎮西中学校・高等学校, ในขณะนั้นมีผู้เล่นอยู่เพียง 2 คนในสโมสร จึงทำให้ไม่สามารถลงทำการแข่งขันได้ แต่เขาก็ยังคงฝึกซ้อมวอลเลย์บอลทุกวัน
หลังจากนั้น ในระดับมัธยมปลาย เค็นโตะได้รับการรบกวนจากอาการบาดเจ็บ ทำให้เขาจำเป็นต้องถอนตัวออกจากทีม ถัดมาในชั้นมัธยมฯ ปีที่ 5 เขาได้รับมอบหมายให้เป็นกัปตันทีม แต่เขาก็ยังไม่มีความสามารถมากพอจนเกิดปัญหาต่าง ๆ ซึ่งนั่นกลายเป็นช่วงเวลาที่ยากในชีวิตวอลเลย์บอลของเค็นโตะ จนคิดที่อยากจะเลิกเล่น แต่เมื่อเวลาผ่านไป ความลำบากนั้นทำให้เขาแข็งแกร่งขึ้น อย่างไรก็ตาม เค็นโตะและทีมได้รับผลกระทบจากเหตุการณ์ แผ่นดินไหวในจังหวัดคูมาโมโตะ ค.ศ. 2016 ซึ่งส่งผลกระทบให้สถานที่ฝึกซ้อมต้องปิดลง และเขาได้สถานที่ฝึกซ้อมใหม่หลังจากผ่านไปประมาณ 1 เดือน แต่สภาพแวดล้อมก็ไม่เอื้ออำนวยมากนัก และนั่นทำให้ทีมของเขาชนะเพียงตำแหน่งรองชนะเลิศใน'All Japan high school volleyball championship (ฮารุโค)

**มหาวิทยาลัย**
หลังจากจบการศึกษาจากระดับมัธยมปลาย เค็นโตะตัดสินใจเข้าศึกษาที่ มหาวิทยาลัยวาเซดะ ซึ่งมีสโมสรวอลเลย์บอลที่มีชื่อเสียง ถัดจากนั้นเขาถูกเรียกตัวเข้าทีมชาติญี่ปุ่น รุ่นอายุไม่เกิน 19 ปี เป็นครั้งแรก และได้รับหน้าที่เป็นกัปตันทีมอีกด้วย ในปีที่ 2 ของมหาวิทยาลัย เขาตระหนักถึงความสำคัญของสภาพร่างกาย นั่นจึงทำให้เขาเริ่มออกกำลังกายแบบเวทเทรนนิ่ง พร้อมกับการปรึกษากับเจ้าหน้าที่ของทีมเพื่อป้องกันอาการบาดเจ็บ นอกเหนือจากนั้น เขายังเปลี่ยนรูปแบบการเสิร์ฟ จากการยืนเสิร์ฟไปเป็นแบบกระโดดเสิร์ฟ และนั่นเป็นการเพิ่มประสิทธิภาพของทีมอีกด้วย ซึ่งในปีถัดมา เค็นโตะก็ได้กลายเป็นผู้เสิร์ฟความหวังของทีม
เค็นโตะได้ถูกเรียกตัวเข้าติดทีมชาติชุดเยาวชนในทุกรุ่นอายุ ตั้งแต่อายุไม่เกิน 19 ปี, รุ่นอายุไม่เกิน 21 ปี ในปีค.ศ. 2017, รุ่นอายุไม่เกิน 23 ปี และชุดมหาวิทยาลัยโลกในปี 2019 ตามลำดับ
ในชั้นปีสุดท้่าย เขาได้เป็นกัปตันของทีม และพาทีมชนะใน All Japan Intercollegiate Volleyball Championship ซึ่งนั่นทำให้กลายเป็นแชมป์ปีที่ 5 ติดต่อกันของรายการ หลังจากนั้น วี.ลีก ฤดูกาล 2020–21 เขาได้เข้าร่วมกับสโมสร เจเท็กโตะ สติงส์ ซึ่งอยู่ในลีกระดับสูงสุดของประเทศ

**อาชีพ และทีมชาติชุดใหญ่**

**ฤดูกาล 2020–21**
ในปีค.ศ. 2021 เค็นโตะได้ถูกเรียกตัวติดทีมชาติชุดใหญ่ เป็นครั้งแรกในชีวิต และการแข่งขันแรกในระดับชุดใหญ่ของเขาคือรายการ วอลเลย์บอลชายชิงแชมป์เอเชีย 2021ทีมชาติญี่ปุ่นจบในตำแหน่งรองชนะเลิศ โดยเขาทำแต้มไปทั้งหมด 76 คะแนน และได้รับรางวัล Best Opposite Spiker (ตัวตบตรงข้ามยอดเยี่ยม)
ในวันที่ 15 เดือนตุลาคม เค็นโตะได้ลงเล่นเต็มการแข่งขันในฐานะผู้เล่นตั้วจริงเป็นครั้งแรกในวี.ลีก พบกับสโมสร เจที ธันเดอร์ โดยเจเท็กโตะ สติงส์ แพ้ไป 1–3 เซ็ต และเขาได้กลายเป็นผู้เล่นคนสำคัญของทีมหลังจากได้ช่วยทำคะแนน จนเป็นผู้เล่นที่ทำคะแนนสูงสุดในเกือบทุกแมตช์ที่ลงเล่น
ในวันที่ 16 มกราคม ค.ศ. 2022 ขณะนั้นเจเท็กโตะอยู่ที่อันดับ 7 ของตาราง หลังจากแพ้ไป 5 แมตช์ติดต่อกัน โดยในวันนั้นเค็นโตะได้ช่วยทีมให้ชนะสโมสร โทเรย์แอร์โรส์ ด้วยคะแนน 3–1 เซ็ตในบ้าน อีกทั้งยังเขายังเป็นผู้ที่ทำคะแนนสูงสุดด้วยคะแนน 30 แต้ม หลังจบเกมเขาถึงขนาดนั่งลงร้องไห้กับชัยชนะนั้น
เจเท็กโตะ สติงส์ จบฤดูกาลด้วยอันกับที่ 7 ของตาราง โดยเค็นโตะอยู่ที่อันดับ 5 ของผู้เล่นที่ทำคะแนนสูงสุดตลอดฤดูกาล และสูงสุดเป็นอันดับ 1 ในบรรดาผู้เล่นสัญชาติญี่ปุ่น ด้วยคะแนน 651 แต้ม

**ฤดูกาล 2022–23**
เค็นโตะได้รับเลือกให้เป็นหนึ่งในผู้เล่นทีมชาติญี่ปุ่น 2 ปีติดต่อกัน และเขาได้เข้าร่วมในการแข่งขัน วอลเลย์บอลชายเนชันส์ลีก 2022 ในสัปดาห์แรกเขาได้ลงเล่นในฐานะผู้เล่นตัวจริง ในแมตช์ที่พบกับ ทีมชาติสหรัฐ โดยทีมชาติญี่ปุ่นแพ้ไป 3–0 เซ็ต และเขาทำแต้มไปทั้งหมด 20 คะแนน หลังจากนั้น เขาได้ลงเล่นเป็นผู้เล่นตัวจริงอีกครั้งในแมตช์ที่พบกับ ทีมชาติเยอรมนี โดยญี่ปุ่นชนะไป 1–3 เซ็ต อีกทั้งเขายังทำคะแนนสูงสุดให้กับทีม 17 คะแนน รวมไปด้วย 15 คะแนนจากการบุก และ 2 คะแนนจากการเสิร์ฟ

**สโมสร**
 JPN 鎮西中学校・高等学校 (2015–2018)- JPN มหาวิทยาลัยวาเซดะ (2017–2020)- JPN เจเท็กโตะ สติงส์ (2020–2025)

**ทีมชาติ**
 ทีมชาติญี่ปุ่น รุ่นอายุไม่เกิน 19 ปี (2017–2018)
** วอลเลย์บอลยุวชนชายชิงแชมป์เอเชีย 2017
** วอลเลย์บอลเยาวชนชายชิงแชมป์เอเชีย 2018- ทีมชาติญี่ปุ่น รุ่นอายุไม่เกิน 21 ปี (2017)
** วอลเลย์บอลชายชิงแชมป์โลก รุ่นอายุไม่เกิน 21 ปี 2017- ทีมชาติญี่ปุ่น รุ่นอายุไม่เกิน 23 ปี (2019)
** วอลเลย์บอลชายชิงแชมป์เอเชีย รุ่นอายุไม่เกิน 23 ปี 2019- ทีมชาติญี่ปุ่นชุดมหาวิทยาลัยโลก
** Volleyball at the 2019 Summer Universiade – Men's tournament- ทีมชาติญี่ปุ่นชุดใหญ่ (2021–ปัจจุบัน)

**รางวัล**

**ส่วนบุคคล**
 วอลเลย์บอลยุวชนชายชิงแชมป์เอเชีย 2017 — ผู้เล่นทรงคุณค่า (Most Valuable Player; MVP)
*All Japan Intercollegiate Volleyball Championship 2020 — MVP
*วอลเลย์บอลชิงแชมป์มหาวิทยาลัยทั่วประเทศญี่ปุ่น ปี 2020 — ผู้เล่นเสิร์ฟยอดเยี่ยม (Best Server)
*วอลเลย์บอลชายชิงแชมป์เอเชีย 2021 — ตัวตบตรงข้ามยอดเยี่ยม (Best Opposite Spiker)

**สโมสร**
วอลเลย์บอลชิงแชมป์มหาวิทยาลัยทั่วประเทศญี่ปุ่น ปี 2020 — 16px ชนะเลิศ, กับ มหาวิทยาลัยวาเซดะ
*2020-21 ชิงถ้วยจักรพรรดิ — 16px ชนะเลิศ, กับ เจเท็กโตะ สติงส์

**อ้างอิง**

**หมายเหตุ**

**แหล่งข้อมูลอื่น**
  Autumn Kanto University League Match - 宮浦世代になってから初の公式戦！王者の貫禄見せつけ好スタートを切る โดย wasedasports.com (ภาษาญี่ปุ่น)-  MIYAURA HELPS JAPAN GRIND OUT WIN OVER THAILAND date=2023-01-29  โดย asianvolleyball.net-  早稲田主将・宮浦健人　4連覇がかかった未知数のインカレ「全てを出し尽くす」 โดย 4years.asahi.com-  【バレー】男子日本代表・宮浦健人インタビュー「昨シーズンのアジア選手権に比べたらかなり成長をしていると思うので自信を持ってやりたい」 โดย Yahoo! Japan- รู้จัก มิยาอูระ เค็นโตะ ดาวรุ่งวอลเล่ย์บอลชายญี่ปุ่นที่ฟอร์มไม่ธรรมดา โดย True ID
หมวดหมู่:นักวอลเลย์บอลชายชาวญี่ปุ่น
หมวดหมู่:บุคคลจากคูมาโมโตะ
หมวดหมู่:ศิษย์เก่าจากมหาวิทยาลัยวาเซดะ
หมวดหมู่:นักวอลเลย์บอลชายทีมชาติญี่ปุ่นชุดกีฬามหาวิทยาลัยโลก
หมวดหมู่:ผู้เล่นสโมสรวอลเลย์บอลเจเท็กโตะ สติงส์
หมวดหมู่:ตัวตบตรงข้ามวอลเลย์บอล
หมวดหมู่:บทความเกี่ยวกับ นักวอลเลย์บอล ที่ยังไม่สมบูรณ์